Γεια σας παιδιά!!!

Σας άρεσε το παραμυθάκι που διαβάσατε χτες; Οι ασκησούλες που σας έβαλα ήταν εύκολες; Ας ξεκινήσουμε το μάθημά μας… Πάμε στο βιβλίο γλώσσας, στη σελ. 74. Διαβάζουμε πολύ καλά το μάθημα για να το καταλάβουμε. Μας μιλάει για κάποιους αρχαίους μύθους που έχουν σχέση με τη χελώνα. Μύθοι από την Ινδία, από την αρχαία Ελλάδα… Ύστερα πάμε στο τετράδιο εργασιών, στη σελ. 78. Στην πρώτη άσκηση απαντάμε με μια ολοκληρωμένη πρόταση σε κάθε ερώτηση. Στη δεύτερη συμπληρώνουμε το σωστό ι (ι, η, οι). Στην τρίτη γράφουμε την τελευταία πρόταση της δεύτερης άσκησης. Στο κόκκινο θα γράψετε την πρόταση της άσκησης 3 και τις λέξεις: το καβούκι, η ζέστη, το καλάμι, η Γη (δυο φορές ). Για να συνεχίσουμε με τα μαθηματικά μας… Στο χοντρό βιβλίο, στη σελ. 28, 29. Να θυμηθούμε τα επίπεδα γεωμετρικά σχήματα (τετράγωνο, τρίγωνο, κύκλος, ορθογώνιο) που τα σχεδιάζουμε στο χαρτί και τα στερεά γεωμετρικά σχήματα (κύβος, στερεό ορθογώνιο, κύλινδρος, σφαίρα) που μπορούμε να τα πιάσουμε. Θυμάστε το κουτί που σας είχα φέρει, όταν κάναμε το πρώτο τεύχος, και τα είχαμε δει;;; Θέλω να κάνετε όλες τις ασκήσεις. Αν θέλετε, μπορείτε και να τα χρωματίσετε!!!

Κι ένα παιχνιδάκι με τα γεωμετρικά σχήματα…

Πάτα εδώ <http://www.jele.gr/activity/a/math/math013.swf>